Yella yiwen ilemẓi isem-is Mayaf, d afellaḥ, d axeddam d imṣeḍḥi, i teddu ɣef tudrin yeţţnadi axeddim. Yibbwas ieedda deg yiwet n taddart, yufa yiwet n tmeṭṭut tevdded zadt n wesqif bbwaxxam-is, yenna-yas
– A tameṭṭut, nekk d afellaḥ ţnnadiɣ lexdma, ma teseam kra bwafres, neɣ n nnqec…?
– Ṛuḥ qim di tejmaet, mi d-yusa wargaz-iw as inniɣ. Acḥal aya yeţţnadi axeddam i wulmen ara ɣ d-isḍehṛen tifarkiwin-nneɣ.
Mi d yusa wargaz-is, tenna-yas :
– Ay argaz, segglin iedda-d yiwen ilemẓi yeţţnadi ixeddim, ɣef akken i t-walaɣ d aqcic leali, nniɣ-as a d-yaṛjju di tejmaet ar d-aweḍeḍ.
– A d-ruḥ-ɣ a t-waliɣ ma ieǧev-iyi a t-id-nnawi aɣ ifres tifarkkiwin agi nneɣ, atan yeččatent wuzzu d innijjel, dderya nneɣ atnan wa yecɣwel, wa ţwakweblen ifasan-is.
Iṛuḥ ɣer tejmaet, yufa Mayaf, yenna-yas :
– D kečč akken i g-ţţnadin ixeddim?
– D nekk!
– Ihi, tẓewṛeḍ akka i wefres, aqlee n tedeggirt d …?
– Daya i ţafellaḥt-iw!
– Ihi, yya-d a ţedduḍ s axxam a ţilliḍ ɣuṛ-i, ak fkeɣ tifarkkiwin inu atent-faṛseḍ, atan yeččat-ent wuzu d innije!
Yedda yid-s, yečča imensi, yemla-yas andda ara yeţili. Azekka-nni ṣṣveḥ zik yedda yid-s ɣer yiwet di tfarkkiwin ines, yenna-yas :
– Ihi, vdu di tagi, lawan n imekli ak d-awi tmeṭṭut-iw d acu ara teččeḍ.
Yuɣaled s axxam. Mi izeggen wass, tameṭṭut-is tebbwi-yas imekli i Mayaf. Tufa tafarkka-nni tvanned deg-s tafat. Tebbwḍed s axxam, tenna-yas i wargaz-is :
– Nniɣ-ak ay argaz afellaḥ-nni atan igarrez!
Mayaf, yuɣal ḥemlent akk at waxxam, ladɣa vav bbwaxxam, iḥesv-it amzun d mmi-s. A taddart akk ţţmeslayen fella-as. Uɣalent tulawin n taddart, eemṛent aqaṛuy-is i tmeṭṭut-nni, qarent-as :
– Annegrim a taqṛiht-im, arggaz-im as iffek lwaṛt i Mayaf, ur teţwallid-ara atan iḥesv-it amzun d mmi-s!
– Tameṭṭut taeekkemt, ikecem-iţ ciṭan tumen. Yibbwas tefraţ di ṛay-is, teţmeslay d yiman-is, teqqaṛ-as :
– Mayaf-agi ilaq a tesiffgeɣ, mulac a d-yawi ṛeẓq n waraw-iw!
Azekka-nni mi s tebbwi imekli, teggr-as semm (poison) ɣer daxel n wučči-nni.
Mi tebbweḍ, tenna-yas :
– Ɛeddi a ţeččeḍ imekli a Mayaf.
– Sarsit kan dinna a xalti Warddya, mi d-sḍehṛeɣ tadeggirt agi a t-ččeɣ.
Tuɣal-d s axxam, Mayaf yelti di tggirt-nni tamcumt. Cwiṭ akka atna eeddand sin warew n tmeṭṭut-nni, uɣalend di ṣṣyada iḥaṛqiten-id laẓ. Nnan-as i Mayaf :
– Yella kra d saggreḍ deg imekli ik d-bbwi yemma-t nneɣ a Mayaf?
– Atan uqesul-nni akken yella, ur t-nnuleɣ akk, lhiɣd di tdeggirt agi tamcumt teewq-iyi, ččeteţ, immi telluẓem, nekk a d-awḍeɣ s axxam a d-ččeɣ!
Ččan imekli-nni, simi fukken ɣlin muten. Mayaf yefɣ-it laeqel, yesawel ɣer taddart. Taddart temguggid immeṛa. Xalti Warddya teţeɣẓaẓ deg fasan-is, teţmeǧǧid ɣer Ṛebbi i ţ-id-ixelqen : « atin xedmm-eɣ di ṛay-iw! » Imdannen akk ara steqs-ayen Mayaf :
– Amek akka i teḍṛa taluf agi a Mayaf?
– D acu aw nniniɣ ay arvee? Ur ẓṛiɣ amek teḍṛa! Ẓṛiɣ kan nekk sawelen-iyi Mayaf, di zik qqareɣ-as : win ixedmen kra a t-yaf.
Ahmed Aït Bachir
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn